Jeg skriver veldig sakte på iPhone, så det kan være greit med noen snarveier innimellom.
Det kan du lage selv.
Du skriver for eksempel "gmd" og så erstattes det med "Gratulerer med dagen".
Jeg skal vise hvordan du gjør det.
Jeg er nå i Innstillinger.
Jeg bruker for øvrig VoiceOver slik at de som ikke ser også kan følge med.
I Innstillinger velger jeg Generelt.
Og så velger jeg Tastatur.
Her er det mange valg, men jeg velger nå Teksterstatning.
Her har jeg en liste med forkortninger jeg allerede har laget.
"mtx" erstattes for eksempel med "morten@medialt.no".
Nå skal jeg lage en ny, for en annen e-postadresse. Da velger jeg Legg til-knappen (pluss-symbolet).
Først velger jeg uttrykket. Det har jeg lagret i utklippstavla.
Så jeg limer det inn fra utklippstavla.
Så må jeg velge en forkortelse for denne adressen.
Det gjør jeg i Snarvei-feltet.
Jeg velger "mtc" og lagrer den.
Og vips kan jeg skrive "mtc" for å få fram "medialtmorten@gmail.com".
Veldig smart.
Du kan også legge inn en mye lenger teksterstatning.
Jeg kunne for eksempel ha fått "mtc" til å bety "mvh Morten Tollefsen" +adressen min+telefonnummeret mitt.
Da ville hele det avsnittet ha kommet inn hver gang jeg skrev "mtc".
Så hvis du skriver sakte, og benytter den samme teksten ofte, er teksterstatning helt fantastisk.